DEIALDI PUBLIKOA
Lehenengoa.—Helburua eta xedea
1. Dirulaguntzei buruzko deialdi honen xedea eta helburua kirolaren eremuan Sestaoko Udalaren esku-hartzea osatu edota ordezkatzen duten programak eta jarduerak sustatu nahiz garatzea da.
Deialdiaren helburua esklusiboki erakunde desberdinekin lankidetza ekonomikoaren bitartez zehazten da, horiek diruz lagun daitezkeen jarduerak garatzen badituzte. Xede horrez, dirulaguntzak ematen dira, beraz, ez da honen helburua jarduerak egiteko udal-lokalak lagatzea.
2. - Programak eta jarduerak irabazi-asmorik gabe egingo dira, eta garapen-esparru gisa Sestaoko udalerria izango dute. Bestela, onuradunak Sestaoko udalerrian erroldatutako pertsonak izango dira. Horrez gain, 2020ko eta 2021eko ekitaldietan edo 2019/2020eta 2020/2021eko kirol-denboraldietan garatuko dira.
Bigarrena.—Diruz lagun daitezkeen erakundeak eta pertsonak
1. Diruz lagunduko dira kirol-jarduerak, kirol-elkarteek edo  kirolariek burututakoak, baldin eta deialdi honen oinarrien laugarren klausula betetzen badute. 
2. Sestaoko Udalak dirulaguntzak emateko udal-ordenantzaren 7.d artikuluan xedatutakoarekin bat, deialdi honen babesean emandako dirulaguntzak hainbanaketaren araubidean esleituko dira.
3. Hainbanaketaren araubidearen ondorioz, eskatzaileek deialdi honetan zehaztutako baldintzak betetzen badituzte, bosgarren artikuluan xedatutako irizpideak aplikatuko zaizkie eta deialdirako finkatutako aurrekontu-horniduraren guztizko zenbatekotik dagokien zati proportzionala esleituko zaie.








Hirugarrena.- Eman beharreko dirulaguntzen zenbatekoak.
1. Diru-laguntza emateko diru-laguntza jaso dezakeen jarduerak egiteko gastu guztiak kontuan hartuko dira.
2. Hala eta guztiz ere, ez zaie diru-laguntzarik emango honakoei:
a) Diru-laguntzaren erakunde onuradunak berezkoak dituen langileen ordainsarien eta gizarte-segurantzaren gastuak
b) Ondasun higiezinak erosteari dagokionak
c) Altzariak edo ekipamendu teknikoa erostea, Sestaoko Udalaren iritziz ohiz kanpoko kostua badute, diru-laguntza jasotzen duen jarduerarekin alderatuz. Nolanahi ere, altzarien eta ekipamenduen erosketarako diru-laguntza emango balitz, diru-laguntza jaso duen jarduera amaitutakoan Sestaoko Udalaren jabetzakoa izango litzateke.
Ondorioz, erakunde eskatzaileek kontzeptu horiekin zerikusia duten kontu-sailak ez dizkiote aurkeztuko Udalari.
3. Dirulaguntza jasoko duten jardueretan azpi-kontratazioaren gastuak onartuko dira hurrengo baldintzei jarraiki:
Pertsona edo erakunde onuradunak azpikontratatu egiten du jardueraren gauzatze osoa edo partziala hirugarrenarekin hitzartzen duenean. Ez da azpikontratazioa izango diru-laguntza jasoko duen jarduera berez egiteko pertsona edo erakunde onuradunak izango dituen gastuak kontratatzea.
4. - Oro har, emango den diru-laguntzaren gehieneko zenbatekoa kirolariek edo kirol taldeek aurkeztutako aurrekontuaren kostuaren 100eko 100 izango da.
5.  Emandako dirulaguntzen zenbatekoak, bakarrik edo bestelako administrazio edo erakunde publiko ala pribatuek eman ondoren, beste dirulaguntza, laguntza edo edozein motako diru-sarrera ekonomiko batzuekin batera, ez du inola ere erakunde edo pertsona onuradunak garatu beharreko jardueraren kostua gaindituko. Justifikatu diren diru-sarrerak eta gastuak aztertutakoan, gastuen gainean diru-sarrera gehiago badaude, Sestaoko Udalak emandako dirulaguntza gehiegizko horretan murriztuko da
Laugarrena.- Subjektuak.
1. Deialdi honetan araututako diru-laguntzen onuradunak irabazi-asmorik gabe jar-duten duten pertsona fisikoak eta irabazi-asmorik gabeko pertsona juridikoak, publikoak edo pribatuak, izan daitezke, jarduera fisikoa eta kirolen eremukoa garatzen badute eta, gainera, hurrengo baldintzak betetzen badituzte:
1) Pertsona fisikoak Sestaoko Udalerrian erroldatuak egongo dira gutxienez diru-laguntzen deialdia argitaratu eta urtebete lehenago. 
2) Pertsona juridikoak legez eratuak egongo dira eta elkarteak, gainera, Eusko Jaurlaritzako Erregistro Berezietan edo Elkarteen Erregistro Orokorrean inskribatuak azalduko dira. 
3) Pertsona juridikoen estatutuetan irabazi-asmorik ez dutela adierazi beharko da.
4) Pertsona juridikoek helbide fiskala eta soziala Sestaoko Udalerrian izan beharko dute.
5) Diru-laguntzak jasotzeko, azaroaren 17ko Diru-laguntzei buruzko 38/2003 Legea Orokorraren 13. artikuluan xedatutako debekurik ez izatea.


6) Lehendik Sestaoko Udalak emandako dirulaguntzen justifikazio egokia eguneratua izango dute. Ildo horri jarraikiz, ez zaio dirulaguntzarik emango pertsona edo erakundeari, aurretik beste udaleko dirulaguntzaren bat justifikatzeke badu eta deialdi honetan eskaerak aurkezteko epea amaitutakoan justifikatzeko epea iraungita badago.
7) Zuzenbide publikoko zerga-obligazioak eta Gizarte Segurantzarekiko obligazioak eguneratuak izatea.
Bosgarrena.- Balorazio-irizpideak.
1. Proposatutako pertsona edo erakundeek dirulaguntza jasotzeko honako baldintzak bete beharko dituzte:
a) Deialdi honen bigarren baldintzak aurrez ikusitako jardueraren batekin bat etortzea.
b) Udal interes publikoa lortzen laguntzea eta eremu horietan Sestaoko Udalaren esku-hartzea osatu eta ordezkatzea.
2. Azaldutako baldintza guztiak betetzen ez badira, kirol-erakundeak ala kirolariak ez du dirulaguntzarik jasoko.
3. Balorazio-irizpideak. Kirol-elkarteak eta banakako kirolariak hurrengo irizpide eta puntuak aplikatuta balioetsiko dira:
a) Kirol-elkarteen alde dirulaguntza baloratzeko irizpideak: Guztira 100 puntu
1) Kirol-sustapenerako jarduerak garatzea: gehienez 25 puntu Irizpide honetan balioztatzen diren alderdiak:
· Kirolaren eremuan erakundearen garrantzia:
· Behe-mailako kategoriak (eskoletakoak eta/edo federatuak) izatea: 10 puntu:
· Gizon eta emakumezkoen kategoriak izatea: 2,5 puntu
· Autonomia Erkidegotik kanpoko lehiaketetan parte hartzea:
· Euskal Autonomia Erkidegotik kanpo lehiaketa ofizialetan eta beheko kategoriatan parte hartzea: 5 puntu
· Euskal Autonomia Erkidegotik kanpo beheko kategorietako bi lehiaketetan edo gehiagotan parte hartzea: 2,5 puntu.
· Eskola-adinean dauden kirolarientzat sustapen-programak garatzea: 2,5 puntu.
2) Kirol elkarteak duen kirolari federatuen kopurua: gehienez 35 puntu.
· 160 kirolari baino gehiago: 35 puntu.
· 140 eta 159 kirolari artean: 30 puntu..
· 120 eta 139 kirolari artean: 25 puntu..
· 100 eta 119 kirolari artean: 20 puntu..
· 80 eta 99 kirolari artean: 15 puntu..
· 40 eta 79 kirolari artean: 10 puntu..
· 20 eta 39 kirolari artean: 5 puntu..
· 1 eta 19 kirolari artean: 2,50 puntu..


· 3) Udalaren Kirol Zerbitzuaren ekimenetan lankidetza: gehienez 15 puntu.
·  Kirol-hastapenerako eskola du: 5 puntu.  
·   Kirol-sustapenerako jardueraren batean lankidetzan dihardu: 5 puntu. 
·  Kirol-partaidetzari buruzko jardueraren batean lankidetzan dihardu: 5 puntu.
4)  Kirol-instalazioak erabiltzen ditu edo bere jabetzakoak dira: gehienez 10 puntu.  
—  Berezko kirol-instalazioak ditu edo harpidedun gisa Udaleko kirol-instalazioak erabiltzen ditu: 10 puntu.  
—  Udaleko kirol-instalazioak ohiz gorde eta ordaintzen ditu edo kirolari harpidedunaren txartelak ditu: 5 puntu. 
5) Euskara erabiltzea: gehienez 5 puntu.  
- 2. He titulu bidez egiaztatzen duten begiraleak izatea.
- % 10 izatea: 0,5 puntu
-  % 20 izatea: puntu 1
- % 30 izatea: 1,5 puntu
- % 40 izatea: 2 puntu
- % 10 izatea: 0,5 puntu
- % 50 izatea: 2,5 puntu, eta horrelaxe hurrenez hurren.

6) Gizarteratzea sustatzen duen programa bat egiten bada: 5 puntu.


7) Emakumeen kirolaren eragina eta sustapena: gehienez 5 puntu

· Emakumeen parte-hartzea %20tik beherakoa: puntu 1
· Emakumeen parte-hartzea %20tik %40ra artekoa: 2 puntu 
· Emakumeen parte-hartzea %40tik %60ra artekoa: 3 puntu
· Emakumeen parte-hartzea %60tik %80ra artekoa: 4 puntu
· Emakumeen parte-hartzea %80tik %100era artekoa: 5 puntu

b) Pertsona fisikoek diru-laguntza jasotzeko balorazio irizpideak
Gehienez 2.250,00 euro utziko dira kirolari onuradunen artean banatzeko.
1)  Kirol-sustapenerako jarduerak garatzea: gehienez 90 puntu
— CSDk onartutako Euskal Autonomia Erkidegotik kanpoko lehiaketa ofizialetan edo Eusko Jaurlaritzako Kirol Zuzendaritzaren modalitateen katalogoan parte hartzea:
· Estatuko lehiaketa ofizial batean parte hartzea: 10 puntu
· Estatuko bi lehiaketa ofizialetan edo gehiagotan parte hartzea: 15 puntu.
· Europako txapelketa edo proba ofizialetan parte hartzea: 30 puntu
· Munduko txapelketa edo proba ofizialetan parte hartzea: 35 puntu

2)  Eragina eta sustapena emakumeen kirolean. 10 puntu.
 
· Emakumezko kirolari bakoitzeko 10 puntu


Hala ere, pertsona fisikoentzako dirulaguntza emango ez balitz, osorik zein bere atalen batean, aurretiaz aipatutako zenbatekoa kirol elkarteei dirulaguntzak emateko kontu-sailari gehituko zaio.


Seigarrena.- Dokumentazioa.
1. Dirulaguntzaren eskaerak Sestaoko Udalari bidaliko zaizkio, halabeharrezkoa den dokumentazioarekin batera, bitarteko elektronikoak erabiliz eta deialdi honetako I. eranskineko eskaera-eredu ofizialari jarraikiz, behar bezala osatu ostean. Interesdunek Las Llanas udal-kiroldegiko bulegoetan (Sestao Udalerriko Las Llanas zumartegiko 12. zenbakian) entregatuko dituzte.
2. Eskaerarekin batera hurrengo dokumentazioa aurkeztu beharko da:
a) Eskatzaileak pertsona fisikoak izanez gero, Nortasun Agiri Nazionalaren fotokopia.
Eskatzaileak pertsona juridikoak badira: zerga identifikazio kodearen fitxari dagokion; estatutuen fotokopia; dirulaguntzaren eskaera sinatzen duen pertsona fisikoaren nortasun agiri nazionalaren fotokopia eta dirulaguntzen deialdian erakunde eskatzailearen izenean nahiz horri ordezkatuz jardun dezakeela egiaztatzen duen dokumentuaren fotokopia (deialdi honen I. eranskinean zehaztutako ereduarekin bat). Elkarteek, aurrekoez gain, Eusko Jaurlaritzako Elkarteen Erregistro Orokorrean edo Berezian inskribatuak daudela adierazten duen egiaztapen-dokumentuaren fotokopia aurkeztuko dute.
b) Hartzekodunaren fitxa behar bezala betea dagokion diru-laguntza ordaintzeko (deialdiaren VI. eranskinean xedatutako ereduarekin bat).
c) Eskatzaileak helbide fiskala duen Gizarte Segurantzako Diruzaintza Orokorraren, Sestaoko Udalaren eta Lurralde Historikoko Foru Ogasunaren ziurtagiriak; berdin dio pertsona fisikoa edo juridikoa izatea. Horietan eskatzailea erakunde horien betebeharrekin eguneratuta dagoela kreditatu behar da.


Ziurtagiriak deialdia «Bizkaiko Aldizkari Ofizialean» argitaratzearen ondorengoak izango dira.
Pertsona juridikoak eskubide publikoaren zerga-betebeharrak ordaintzez salbuetsiak baleude, salbuespena egiaztatzen duen dokumentazioa aurkeztu beharko dute.
d) Pertsona edo erakundea izaera bereko laguntzen edo dirulaguntzen esparruan itzultzeko edo zigortzeko prozeduraren barruan ez dagoela aitortzea (deialdi honen V. eranskinean xedatutako ereduarekin bat).
e) Pertsona edo erakunde eskatzailea diru-laguntzak lortzeko 38/2003 Legeak, azaroaren 17koak, Dirulaguntzei buruzkoak, 13. artikuluan xedatutako debekuetan murgilduta ez dagoela aitortzea (deialdiaren V eranskinean xedatutako ereduarekin bat).
f) Pertsona edo erakunde eskatzaileek dirulaguntza eskatzen duten jarduera edo proiektua garatuz irabazi-asmorik ez dutela aitortzea (deialdi honetako V. eranskinean xedatutako ereduarekin bat).
g) Kirol elkartearen edo klubaren jarduerak ematen dituzten begiraleen hizkuntza eskakizunak (HE2) eta begirale kopuru osoari dagokion ehunekoa egiaztatzen dituen dokumentazioa.


 
3. Baldintza honen 2. puntuko a) atalean aipatutako dokumenturen bat jada Sestaoko Udalari aldez aurretik entregatu bazaio eta bost urte baino gehiago igaro ez badira edo aurkeztu ziren unetik aldatu ez badira, pertsona edo erakunde eskatzaileak ez du berriz aurkeztu beharko. Hala eta guztiz ere, ustezko horietan pertsona edo erakunde eskatzaileak berariaz adierazi beharko du dokumentu horiek aurkeztu zituen data eta zer prozeduratarako entregatu ziren. Gainera, aldaketarik ez dutela izan adieraziko da.
Zazpigarrena.- Eskaerak eta epeak
1. Eskaerak, eskatutako dokumentazioarekin batera, Sestaoko Udalari bitarteko elektronikoen bidez bidaliko zaizkio.
2. Pertsona fisikoen kasuan eskaera eskatzaileak izenpetuko du. Eskabidea pertsona juridikoak aurkezten badu, eskabidea ordezkaritza duen pertsonak sinatuko du.
3. Eskaerak aurkezteko epea hogeita hamar (30) egun naturalekoa izango da, dirulaguntzei buruzko deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita.
4. Epez kanpo aurkezten diren eskaerak ez dira onartuko eta izapideak bertan amaituko dira. Hala aipatuko da deialdi honen aipatzen duen dirulaguntzen prozedurari dagokion ebazpenean.
5. Eskaerak aurkezten direnean, oso-osorik eta berariaz onartzen dira deialdi honetan eta Sestaoko Udalak dirulaguntzak emateko Araudian adierazten diren baldintzak.
6. Eskabideak behar bezala osatuak ez badaude, edo derrigorrezko dokumentazioa ez badute, pertsona edo erakunde eskatzaileari eskatuko zaio hamar laneguneko epean okerra zuzentzea edo derrigorrezko dokumentuak aurkeztea; hala egiten ez badu, eskaerari uko egiten diola adieraziko zaio. Uko egite hori berariaz aitortuko da deialdi honek aipatzen duen dirulaguntzak emateko prozedurari dagokion ebazpenean.
Zortzigarrena.- Izapideak, ebazpena eta errekurtsoak
1. Eskaerak Sestaoko Udaleko Kiroletako Sailaren Zuzendaritzak izapidetuko ditu.
2. Eskaerak jaso ostean, aipatu Kiroletako Sailaren Zuzendaritzak pertsona eskatzaileak deialdian eskatutako dokumentazio guztia aurkeztu duela egiaztatuko du. Sestaoko Udalaren dirulaguntzak arautzen dituen Udal Ordenantzaren 8. artikuluko 6. paragrafoan aurreikusitako kasuren bat gertatzen bada, pertsona edo erakunde eskatzaileari hamar egun balioduneko epea emango zaio akatsa zuzentzeko edo nahitaezko agiriak aurkezteko, eta adieraziko zaio, hala egin ezean, eskaeran atzera egin duela ulertuko dela.





Era berean, aurkeztutako jarduerak eta proiektuak behar bezala balioztatzeko, Zuzendaritzak pertsona edo erakunde eskatzaileei eska diezazkieke egokitzat jotzen dituen argibideak eskaeraren baldintzak hobe ezagutzeko.
Arestian aipatutako ekintzak amaitutakoan, Kiroletako Sailaren Zuzendaritzak txostena egingo du deialdian parte hartu duten erakundeei, jarduerei eta proiektuei buruz behin-behineko ebazpen-proposamenarekin. Ildo horri jarraiki, erakundeek edo jarduerek dirulaguntza jasotzeko baldintzak betetzen dituzten zehaztu beharko da, deialdiko oinarriak aplikatu ostean bidezkoa litzatekeen dirulaguntzarekin batera. 
3. Behin-behineko ebazpen-proposamena egin ondoren, Kultura eta Kirol Saileko Informazio Batzordeak behin betiko ebazpen-proposamena egingo dio dirulaguntza eman duen organoari. Proposamen hori bat etor daiteke aipatutako Kirol Zuzendaritzak emandako txostenarekin, edo ez. Nolanahi ere, proposamen hori arrazoitua egon beharko da, dagokion deialdian ezarritako betekizunekin eta irizpideekin bat etorriz.
4. Tokiko Gobernu Batzordeak, organo kolegiatuak luzatutako behin betiko ebazpen-proposamena ikusirik, prozedura ebatziko du eta behin betiko ebazpen-proposamenaren ildotik edo bestetik egin ahal izango du. Bigarren kasuan arrazoitu egin beharko du eta deialdiaren irizpide aplikagarrietan eta Sestaoko Udalaren dirulaguntzei buruzko udal-ordenantzan oinarritua ebazpena justifikatu.
Prozeduraren ebazpenean eskatzaile bakoitzari emandako dirulaguntzak eta baldintzak (besteak beste, diru-laguntzaren gehieneko zenbatekoa, jarduerak gauzatzeko modua eta epeak, aurkeztu beharreko dokumentazioa, etab.) adieraziko dira, baita eskaera gaitzetsiak eta uko egindakoak bere arrazoiekin ere.
5. Dirulaguntza gaitzetsi egingo da, pertsona edo erakunde eskatzaileak Deialdi hau arautzen duten oinarrietan xedatutako baldintzak betetzen ez dituenean. Era berean, diru-laguntzak gaitzetsi egingo dira dagokion aurrekontu-sailaren kreditu eskuragarriak amaitzen direnean.
6. Dirulaguntza eman edo ukatzen duen ebazpena eskatzaileei jakinaraziko zaie eta horren kontra jar daitezkeen errekurtsoak adieraziko dira.
Ebazpen hori Sestaoko Udaleko iragarkien oholtzan azalduko da hilabete batez, deialdiko diru-laguntzak emateko prozeduraren ebazpenari eta buruzko laburpena eta ebazpena azaltzen den tokia Bizkaiko Aldizkari Ofizialean argitaratzen den datatik zenbatzen hasita. Dirulaguntzei buruzko Lege Orokorrak 18.3 artikuluan aipatutako ustezkoetan, ez da «Bizkaiko Aldizkari Ofizialean» argitaratu beharko, eta udaletxeko iragarkien taulan zintzilikatzean 1/1982 Lege Organikoak, maiatzaren 5ekoak, ohore, intimitate pertsonal eta familiar nahiz norberaren irudiaren eskubideari dagokion babes zibilari buruzkoak, xedatutakoa errespetatuko da.
Emandako dirulaguntzei buruzko informazioa Sestaoko Udalak bidaliko du dirulaguntzen datu-base nazionalera.
7. Erakunde onuradunek emandako dirulaguntzak onartu dituztela ulertuko da, dirulaguntzak emateko erabakiaren jakinarazpena jaso eta biharamunetik zenbatzen hasita, hamar egun baliodunen epean Sestaoko Udalak idatziz horien aldetik dirulaguntzari uko egiten diotelako adierazpenik jasotzen ez badu.


Bederatzigarrena.- Onuradunen betebeharrak
1. Dirulaguntzen pertsona edo erakunde onuradunek hurrengo betebeharrak bete behar dituzte:
a) Deialdi honetan agertzen diren arauak zehatz-mehatz betetzea, baita udal-ebazpenean zehatz daitezkeen gainerako baldintzak ere, betiere diru-laguntza ematen bada.
b) Dirulaguntza eman den helburura bideratzea.
c) Dirulaguntza ematen den jarduera garatzeko beharrezkoak diren baimenak, publikoak edo pribatuak, lortzea; diru-laguntza jaso duten jarduerak edo proiektuak antolatzeko eta egiteko edozein elementuri eragiten dion indarreko lege-araudia betetzea; beharrezkoak diren erantzukizun zibilaren eta istripuen aseguru-polizak sinatzea; eta, laburbilduz, diru-laguntza jaso duten jarduera edo proiektuak egitetik ondoriozta daitezkeen erantzukizun guztiak onartzea; Sestaoko Udala hori buruz izandako edozein erantzukizunetatik salbuetsia izango da.
d) Sestaoko Kiroletako Udal Zerbitzuak egingo dituen egiaztatze-lanak onartzea eta jarduerekin edo proiektuekin zerikusia duen informazio osagarri guztia eskuratzea.
e) Sestaoko Udalaren lankidetza berariaz idatzia uztea. Hala, diruz lagundutako jarduerak edo proiektuak zabaldu, hedatu eta argitaratzeko erabiltzen diren bitarteko, idatzi eta ikus-entzunezko guztietan Servicio Municipal de Deportes / Udal Kirol Zerbitzua edo Sestao Kirolak azalduko da. Hedapen-, zabaltze- eta argitaratze-bitartekoak Euskal Autonomia Erkidegoko bi hizkuntza ofizialetan egingo dira. Arau hori betetzen ez bada, euskara erabiltzeagatik emandako 5 puntuak galduko dira.


 
Hamargarrena.- Justifikazioa
1. Tokiko Gobernu Batzarrak dirulaguntza onartzen duenean, erakunde onuradunak dokumentu-justifikazioa aurkeztu beharko du, laguntzari jomuga egokia eman diola ziurtatzeko. Gehienez 15 egun izango ditu, laguntzaren jakinarazpena hartzen duen unetik zenbatzen hasita. Justifikazioa onartutakoan diru-laguntza behin betiko ordainduko da.
2. Justifikazio modura aurkeztu behar den dokumentazioa honakoa da:
a) Urtean zehar edota kirol denboraldian zehar egindako jarduera gauzatzeko diru-sarrera eta gastu guztien balantze ekonomiko osoa.
b) Jarduerak sortu dituen gastuen ziurtagiri orijinalak diru-laguntza modura emandako zenbateko guztia osatu arte eta diru-laguntzaren xede-epeari dagozkionak. Ordainagiriak fakturak edo froga-balio baliokidea duten bestelako dokumentuak izango dira, baliagarriak badira merkataritzaren trafiko juridikoan.
3. Ziurtagiriek halabeharrez helburuak eta jarduerak betetzeko gastuei dagozkienak izan beharko dute, diru-laguntzaren eskaerari jarraiki. Ez dira onartuko xede desberdinak betetzeko ziurtagiriak.
4. Pertsona edo erakunde onuradunak jatorrizko justifikazio-dokumentuak gorde behar baditu, horren arrazoia idatziz adieraziko du aurkezten dituenean dokumentu horien fotokopiekin batera, eta udal-zerbitzuek alderatu ondoren, jatorrizko dokumentuak Sestaoko Udalak zigilatuko ditu eta gastu horiek Udalaren dirulaguntza jaso dutela adieraziko da. Ondoren, pertsona edo erakunde onuradunari bueltatuko zaizkio.
5. Gastuak egiaztatzen dituen dokumentazioa justifikazio modura onartzeko, dirulaguntza eman den aldiko data izan beharko du.

6. Pertsona edo erakunde onuradunek jardueran azpikontratatutakoen justifikazio-dokumentuak onartuko dira, deialdi honetan xedatutako gehieneko mugetan.
7. Dirulaguntzari emandako jomuga justifikatzeko epea dirulaguntzak emateko egiten den ebazpenean xedatuko da. Dena dela, inolaz ere ez da hilabetea gaindituko. Epea jarduerak edo proiektuak garatzen ari diren 2021. urteko ekitaldiaren amaieratik zenbatzen hasiko da, Udal Ordenantzaren 11.6 artikuluaren adierazitakoari jarraiki.
8. Denboraldi horretan erakunde edo pertsona onuradunak dokumentu-justifikazioa aurkezten ez badu ala oso-osorik edo zati batean onartzen ez bada, onuradunari, dagokionarekin bat, jasotako dirulaguntza osoa ala horren zati bat erreklamatzeari ekingo zaio.
Hamaikagarrena.- Beste baldintza batzuk
Lehenengoa.- Dirulaguntza ordaindu, itzuli, zigor-erregimenari eta beste edozein alderdiri dagokionez, deialdian aurrez ikusi ez bada, dirulaguntzak izapidetu eta emateko prozedura arautzen duen Sestaoko Udalaren Araudiak xedatutakoa aplikagarria izango da. Halaber, 38/2003 Legeak, Diru-Laguntzen Orokorrak, xedatutakoari erreparatuko zaio, aplikagarria den guztian.
Bigarrena.- Kirol-elkarte eta kirolarien alde emandako diru-laguntzak honako moduan izendatutako partidaren kargura emango dira: 3410 programa, 48102 azpikontzeptua. Esleipenak muga gisa 40.050,00 euro izango ditu.
Hirugarrena.- Deialdi honek aipatzen dituen dirulaguntzak dagokion ekitaldian betebeharrak finantzatzeko kreditu egokia eta nahikoa izatera mugatuak daude.
Laugarrena.- Eskatutako agirien aurkezpena erraztearren, eredu hauek eskaintzen dira:
Sestaon, 2022ko ……..aren ….(e)an. - Jarduneko Alkatea.


